section_heading: Dinastija Qin
paragraph_text: Grob Prvog cara čuvale su tisuće ratnika od terakote u prirodnoj veličini, s konjima i kočijama a posao im je bio zaštititi cara poslije smrti. Tu vojsku od terakote pronašli su 1974. godine ljudi koji su kopali bunar. Grob leži nedaleko od današnjeg grada Xi'ana. Nekoć su glineni vojnici nosili pravo brončano oružje, koje su pokrali pljačkaši grobova.